Document ID: /roh_data/filtered/fineweb-2-filterrobots_roh.jsonl.gz/44735

Lara Gut-Behrami n'è betg da franar. La skiunza tessinaisa ha gudagnà a Garmisch Partenkirchen er il segund Super-G. Per ella è quai gia il quart en roda e la 30avla victoria en la cuppa mundiala.
Gut-Behrami ha gudagnà cun in avantatg da 28 tschientavels sin la Slovaca Petra Vlhova. Terza è l'Austriaca Tamara Tippler e segund meglra Svizra, Corinne Suter sin plazza tschintg.
La cula da cristagl pitschna dal Super-G va tant sco segir a Gut-Behrami ed en il classament general è la Svizra anc 42 puncts davos Petra Vlhova.